ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፈተና ምዘና ብቕዓት ዝተቓወሙ ተምሃሮ ካብ ቀፅሪ ዩኒቨርሲቲ ባህርዳር ክወፁ ተገይሮም 4 ጥቅምቲ 2017 ምንጪ ስእሊ, ተምሃሮ መግለጺ ስእሊ, ካብ ቀፅሪ ዩኒቨርሲቲ ባህር ዳር ዝተባረሩ ተምሃሮ ኣብ ዩኒቨርሲቲ ባህርዳር ኮሌጅ ቴክኖሎጂ፡ ንተምሃሮ ራብዓይ ዓመት ክፍሊ ትምህርቲ ምህንድስና ዝወሃብ ፈተና መረጋገፂ ብቕዓት (ሆሊስቲክ) ካብ ተምሃሮ ተቓውሞ ኣስዒቡ። እቲ ዩኒቨርሲቲ ካብ ቀፅሪ'ቲ ዩኒቨርሲቲ ንክወፁን ካሊእ ግልጋሎት ከይረኽቡን ምግባሩ ይአምን ኣብቲ ኮሌጅ ተምሃሮ ክፍሊ ትምህርቲ ምህንድስና ዝኾኑ ልዕሊ 1400 ተምሃሮ፡ "እዚ ስርዓት ምዘና ግቡእ ኣይኮነን" ብምባሎም፡ ካብ ቀፅሪ እቲ ዩኒቨርሲቲ ንክወፁ ተገይሩ። ብስልኪ ዘዘራረብናዮም ተምሃሮ እቲ ዩኒቨርሲቲ፡ "ነቲ ፈተና ንምድላው እኹል ግዜ ኣይተውሃበናን፣ እዚ ስርዓት ምዘና እውን ሓድሽን ኣግባብነት ዘይብሉን እዩ" ይብሉ። ሽሙ ክገለፅ ዘይደለየ ተምሃሪ እቲ ክፍሊ ትምህርቲ፡ ፈተና ምዘና ብቕዓት ድሕሪ 5 መዓልቲ ከምዝወስዱ ብምልክታ ከምዝተነገሮምን፡ እዚ ድማ ንፈተና ቅድመ ምድላው ንምግባር እኹል ጊዜ ከምዘይኮነን ይገልፅ። "ከም ኣብነት፡ ንተምሃሮ ሲቪል ምህንድስና፡ ፈተና መረጋገፂ ብቕዓት ካብ 26 ዓይነታት ትምህርቲ እዩ ዝወፅእ። ኣብ ውሽጢ ሓሙሽተ መዓልትታት ጥራሕ፡ 26 ዓይነታት ትምህርቲ ንምሽፋን ድማ ብጣዕሚ ከቢድ እዩ።" ካብዚ ብተወሳኺ ቅድሚ ሕዚ ተምሃሮ ካብ ዝምዘንሉ ዝነበሩ ዓይነት መመዘኒ ብቕዓት፡ ዝተቐየረ ምዃኑ ብምግላፅ ጥርዓኖም የስምዑ። መግለጺ ስእሊ, ንቅድመ ምድላው ግምት ዘይሃበ ጊዜ ፈተና ምዘና ቢቢሲ ዘዘራረቦም ተምሃሮ ከምዝሕብርዎ፡ ቅድሚ ሕዚ ዝነበረ ስርዓት ምዘና፡ 'ብስርዓት ኣወሃህባ ውፅኢት' (ግሬዲንግ ሲስተም) ማለት እውን፡ ካብ 'A-F' እዩ ነይሩ። ተምሃሮ ዝሓለፈ ዓመት 2009 ዓ.ም እውን፡ በዚ ስርዓት ምዘና እዚ እዮም ሓሊፎም። ሎሚ ግና እዚ መስርሕ እዚ ብምቕያር፡ ሓሊፉ/ወዲቑ (Pass or Fail) ብዝብል እዩ ተተኪኡ። "እዚ ድማ ውፅኢት ፈተናና ትሕቲ 50% እንተኾይኑ፡ ብሓደ ዓመት ንድሕሪት ክንጉተት እዩ ዝገብር።" ብምባል ቅድሚ ሕዚ ግና፡ ውፅኢቱ 'F' ዘምፅአ ተምሃሪ እኳ፡ ናብ ልምምድ ብምውፃእ፡ ኣብ ቀፃሊ ዓመት ዳግማይ ክፍተን ይግበር ከምዝነበረ የረድኡ። ሕዚ እቶም ተምሃሮ ዝርከብሉ ኩነታት ልዕሊ 1400 ዝኾኑ ተምሃሮ ራብዓይ ዓመት ሲቪል ምህንድስና፡ ብመሰረት ዝወፀ መርሃ ግብሪ ፡ኣብ ዝሓለፈ 18 መስከረም ፈተና ክወስዱ ይግብኦም ነይሩ። እዞም ተምሃሮ፡ ንፈተና ከምዘይኣትዉ ነቲ ዩኒቨርሲቲ ካብ ዘፍለጥሉ ግዜ ጀሚሩ ግና፡ ካብቲ ዩኒቨርሲቲ ዝረኽብዎ ዝነበሩ ግልጋሎት ምግብን መደቀስን ዝተቛረፀ እንትኸውን ፡ካብ ዝሓለፈ ሰኑይ ጀሚሩ ድማ፡ ካብ ቀፅሪ እቲ ዩኒቨርሲቲ ክወፁ ተገይሩ። ኣብ ከተማ ባህርዳር ዘመድ ዘለዎም ናብ ኣዝማዶም ከይዶም፣ ገንዘብ ዘለዎም እውን መደቀሲ ሆቴል እንትካረዩ፡ ገሊኦም ድማ ኣብታ ከተማ ምስ ዝነብሩ መምሃራን ዩኒቨርሲቲ ይሓድሩ። "ዘመድ ዘይብልና ግና ዋላ እኳ ኣብ ቤተክርስትያን እንተፅለልና፡ ካብ ዘለናሉ ቤተክርስትያን ወፂና ናብ ኣዝማድና ንክንኸይድ ፖሊስ እናገደደና እዩ።"ይብሉ። ምንጪ ስእሊ, ተምሃሮ መግለጺ ስእሊ, ተምሃሮ ዩኒቨርሲቲ ባህርዳር ክፍሊ ትምህርቲ ምህንድስና ኣብ ቤክርስትያን ቅድስ ጊዮርጊስ ይድቅሱ። እቲ ዩኒቨርሲቲ ናይ መወዳእታ ውሳነ እስካብ ዘፍልጦም ናብ ዝኾነ ቦታ ከምዘይኸዱ ዝገልፁ እዞም ተምሃሮ፡ ትማሊ ሰሉስ ኣፅሊሎምሉ ካብ ዝነበሩ ኣዳራሽ ቤተክርስትያን ኣቡነ ገብረ-መንፈስ ቅዱስ፡ ፖሊስ ከም ዘውፀኦም ይዛረቡ። ሕዚ ግና ኣብ ቀፅሪ ቤተክርስትያን ቅዱስ ጊዮርጊስ ምንፃፍ ኣንፂፎም ከምዘፅለሉ ንቢቢሲ ሓቢሮም። ነበርቲ ከተማ ባህርዳር ድማ ካብ ህዝቢ ገንዘብ ብምትእኽኻብን ዓርሰ ፍቓደኛትት ብምትሕብባርን ምግቢ ብምስራሕ እናሓገዙዎም ምዃኖም ገሊፆም። ምንጪ ስእሊ, ተምሃሮ ምህንድስና ዩኒቨርሲቲ ባህርዳር መግለጺ ስእሊ, ነበርቲ ከተማ ባህርዳር ምግቢ እንተዳልዉ "እዚ ዩኒቨርሲቲ ደረጅኡ ዘይመጠነ ትምህርቲ ኣምሂሩ፡ካባና ብዙሕ እናተፀነበርቲ ከተማ ባህርዳር ምግቢ እንተዳለዉበየ እዩ" ብምባል ድማ መረረቶም ይገልፁ። ዳይሬክተር ሳይንቲፊክ ኢንስቲትዩት ቴክኖሎጂ ዩኒቨርሲቲ ባህርዳር ዶክተር ንጉስ ጋቢዬ፡ "ንምፍታን ዝተወሃበና ግዜ ሓፂር እዩ' ዝብል ምኽንያት ተቐባልነት ከምዘይብሉ ይገልፁ። "ዘመነ ትምህርቲ 20009 ዓ.ም ቅድሚ ምኽምባቱ፡ ብዛዕባ እዚ ፈተና ብምግላፅ፡ ተምሃሮ ዝተዳለወ ቅጥዒ ድሕሪ ምምልኦም'ዮም ናብ ስድርኦም ዝኸዱ" ይብሉ ዶክተር ንጉስ። ካብዚ ብተወሳኺ፡ እዚ ስርዓት ምዘና፡ ቅድሚ ሕዚ እውን ከም ዝነበረ ዝገለፁ ዶክተር ንጉስ፡ እዞም ተምሃሮ ፈተና ንምፍታን ፍቓደኛታት ስለዘይኮኑ፡ ካብ ቀፅሪ እቲ ዩኒቨርሲቲ ንክወፁ ከምዝተገበረ ይዛረቡ። "በጀት መንግስቲ ወፃኢ ዝኸውን ንስራሕ ጥራሕ እዩ። እዞም ተምሃሮ ንምፍታን ፍቓደኛታት ስለዘይኮኑ ድማ፡ ካብዚ ዩኒቨርሲቲ ምንም ግልጋሎት ከምዘይረኽቡ ብምፍላጥ፡ካብዚ ቀፅሪ'ቲ ዩኒቨርሲቲ ንክወፁ ገይርና። ድሕሪ እዚ ብሕጊ ኣካዳሚክ እዮም ዝዳነዩ። " ኢሎም ። ኣብ ማሕበራዊ ሚድያታት ዝፀሓፉ ዘለዉ ፅሑፋት ካብ ሓቂ ዝረሓቑ ከምዝኾኑን፡ በቲ ዩኒቨርሲቲ ዝተለወጠ ነገር ከምዘየለን ድማ ገሊፆም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
